თამარისი (მარნეულის მუნიციპალიტეტი)
თამარისი (1944 წლამდე ტრაუბენბერგი) — სოფელი საქართველოში, მარნეულის მუნიციპალიტეტში. მდებარეობს მარნეულის ვაკეზე, მდინარე ხრამის მარცხენა მხარეს. თემის ცენტრი (სოფლები: ალავარი, ახალი დიოკნისი). ზღვის დონიდან 320 მეტრზე, მარნეულიდან დაშორებულია 12 კილომეტრით. სოფლის ტერიტორიაზე ნაპოვნია გვიანდელი ენეოლითისა და ადრინდელი ბრინჯაოს ხანის სამარხი-აკლდამა.